Diari Oficial de la Generalitat Valenciana


Sumari del DOGV 4247, del 13-05-2002 (2002/4898)

DECRET 71/2002, de 7 de maig, del Govern Valencià, pel qual es crea el Col·legi Públic d'Educació Infantil i Primària número 4, de Riba-roja de Túria.
------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4898


Data del document
:   07-05-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Riba-roja de Túria
    * centre d'ensenyament

DECRET 71/2002, de 7 de maig, del Govern Valencià, pel qual es crea el Col·legi Públic d'Educació Infantil i Primària número 4, de Riba-roja de Túria. [2002/F4898]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana no es preveiera la creació de nous col·legis públics a Riba-roja de Túria. L'evolució demogràfica de la localitat, juntament amb la reducció de l'oferta de places de l'ensenyament privat concertat, ha fet necessari revisar les previsions inicials i modificar el mapa escolar incloent-hi un nou centre públic que oferisca ensenyaments d'Educació Infantil i Primària.
  
Per a fer front a les necessitats d'escolarització, l'Ajuntament de Riba-roja de Túria ha adquirit el compromís de cedir a la Generalitat Valenciana un solar de superfície adequada per a acollir un col·legi públic de 6 unitats d'Educació Infantil i 12 d'Educació Primària.
  
El Consell Escolar Municipal, en sessió de 2 de maig de 2001, va manifestar el seu parer favorable a la construcció del centre.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern Valencià, a proposta del conseller de Cultura i Educació i després de la deliberació prèvia del Govern Valencià, en la reunió del dia 7 de maig de 2002,
  
DECRETE
  
Article 1
  
Es crea el següent centre docent:
  
Província: València
  
Localitat: Riba-roja de Túria
  
Denominació: Col·legi Públic d'Educació Infantil i Primària número 4
  
Codi: 62071832
  
Titular: Generalitat Valenciana
  
Domicili provisional: partida de la Bataia, s/n
  
Composició: 6 unitats d'Educació Infantil i 12 d'Educació Primària
  
Capacitat: 150 llocs d'Educació Infantil i 300 d'Educació Primària
  
Article 2
  
Els llocs de treball del centre seran els següents:
  
- 7 d'Educació Infantil
  
- 12 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 1 d'Educació Primària, Música
  
- 2 d'Educació Especial, Pedagogia Terapèutica
  
Article 3
  
El centre aplicarà el Programa d'educació bilingüe d'Incorporació Progressiva (PIP).
  
DISPOSICIÓ TRANSITÒRIA
  
El curs escolar 2001/2002 el centre oferirà una unitat d'Educació Infantil i dos d'Educació Primària
  
El centre disposarà d'un lloc de treball d'Educació Infantil i dos d'Educació Primària. Els ensenyaments especialitzats que figuren en el currículum d'Educació Primària s'impartiran, provisionalment, per professorat especialista itinerant.
  
DISPOSICIÓ ADDICIONAL
  
El que establix el present decret s'inscriurà en el Registre de Centres Docents de la Comunitat Valenciana
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2001/2002.
  
Valencia, 7 de maig de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS